《圣孝瑞应诗》
两汉·王褒

扶桑倒影挂灵谷，缁衣翩翩下天竺。银潢万里涵轻春，遥见真人调玉烛。

法王楼阁中天开，宝幢斜倚琼瑶台。回头笑指祗园树，昨日恒河沙上来。

九重垂拱羹墙面，卷却龙章向深殿。鼎湖烟雨泣乌弓，汉宫兰膏掩妆扇。

璧月玲珑雕玉帘，佛筵挂影夜纤纤。祥光万丈照贝叶，天花五采垂层檐。

梵音万口海潮小，三十六宫管弦绕。松枝膏露甘可飧，覆地瑞云兜率晓。

大孝曾闻四海歌，慈航西驾沧溟波。又闻嵩山万岁祝，龟书马画清时多。

熙熙化日长如昨，十五阶蓂生复落。康衢黄发笑自如，何事流沙寻极乐。

作者简介：王褒（前90年—前51年），蜀资中（今四川省资阳市雁江区昆仑乡墨池坝）人。西汉时期著名的辞赋家，与扬雄并称“渊云”。王褒一生留下《洞箫赋》等辞赋16篇、《桐柏真人王君外传》 1卷，明末收集有《王谏议集》11篇。